เงินบาทเปิด 30.64/66 ทรงตัว
เงินบาทเปิดตลาดเช้านี้อยู่ที่ระดับ 30.64/66 บาท/ดอลลาร์ ยังทรงตัวต่อเนื่อง
27 ธ.ค. 2555

เงินบาทเปิดตลาดเช้านี้อยู่ที่ระดับ 30.64/66 บาท/ดอลลาร์ ยังทรงตัวต่อเนื่อง
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.64/66 บาท/ดอลลาร์ ทรงตัวในระดับเดียวกันกับช่วงเย็นวานนี้ เนื่องจากตลาดเพิ่งกลับมาเปิดทำการหลังหยุดในช่วงเทศกาลในวันคริสมาสต์          "ค่าเงินบาทนิ่งๆ เท่ากับเมื่อวานเย็นเลย หลังจากตลาดปิดไปสองวันก็กลับเปิดทำการวันนี้" นักบริหารเงิน กล่าว          ขณะที่นักลงทุนจับตาดูความคิบหน้าการประชุมของสภาคองเกรส เกี่ยวกับเรื่องการแก้ปัญหาหน้าผาทางการคลัง(fiscal cliff) ซึ่งประธานาธิบดีบารัค โอบามา จะนำเข้าหารือ ซึ่งก่อนหน้านี้ยังมีปัญหาเสียงแตก          ส่วนความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 85.71/76 เยน/ดอลลาร์ ปรับตัวอ่อนค่าจากระดับ 85.32/34 เยน/ดอลลาร์ ส่วนเงินยูโรอยู่ที่ระดับ 1.3230/3032 ดอลลาร์/ยูโร ปรับตัวแข็งค่าจากระดับ 1.3211/3212 ดอลลาร์/ยูโร          นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.62-30.70 บาท/ดอลลาร์